title: Neuvoston päätös (YUTP) 2018/1125, annettu 10 päivänä elokuuta 2018, Etelä-Sudanin tilanteen johdosta määrättävistä rajoittavista toimenpiteistä annetun päätöksen (YUTP) 2015/740 muuttamisesta

text:
                  13.8.2018

                  FI

                  Euroopan unionin virallinen lehti

                  L 204/48

         NEUVOSTON PÄÄTÖS (YUTP) 2018/1125,
         annettu 10 päivänä elokuuta 2018,
         Etelä-Sudanin tilanteen johdosta määrättävistä rajoittavista toimenpiteistä annetun päätöksen (YUTP) 2015/740 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 7 päivänä toukokuuta 2015 päätöksen (YUTP) 2015/740 (1) Etelä-Sudanin tilanteen johdosta määrättävistä rajoittavista toimenpiteistä.

                     (2)

                     Yhdistyneiden kansakuntien turvallisuusneuvosto hyväksyi 13 päivänä heinäkuuta 2018 päätöslauselman 2428 (2018), jolla asetetaan aseidenvientikielto ja lisätään kaksi henkilöä luetteloon, joka koskee henkilöitä ja yhteisöjä, joihin kohdistetaan rajoittavia toimenpiteitä.

                     (3)

                     Päätös (YUTP) 2015/740 olisi näin ollen muutettava tämän mukaisesti,

               ON HYVÄKSYNYT TÄMÄN PÄÄTÖKSEN:

            1 artikla
            Muutetaan päätös (YUTP) 2015/740 seuraavasti:

                        1)

                        Korvataan 1 artiklan 2 kohta seuraavasti:

                           ”2.   Samoin kielletään:

                                       a)

                                       sotilaalliseen toimintaan tai 1 kohdassa tarkoitettuihin tuotteisiin sekä kyseisten tuotteiden toimitukseen, valmistamiseen, huoltoon ja käyttöön liittyvän teknisen avun, välityspalvelujen tai muiden palvelujen, mukaan lukien aseellisen palkka-armeijan henkilöstön toimittaminen, tarjoaminen suoraan tai välillisesti Etelä-Sudanissa oleville luonnollisille henkilöille, oikeushenkilöille, yhteisöille tai elimille tai käytettäväksi Etelä-Sudanissa;

                                       b)

                                       sotilaalliseen toimintaan tai 1 kohdassa tarkoitettuihin tuotteisiin liittyvän rahoituksen tai rahoitusavun, erityisesti avustusten, lainojen ja vientiluottovakuutusten, sekä vakuutusten tai jälleenvakuutusten myöntäminen suoraan tai välillisesti kyseisten tuotteiden myyntiin, toimitukseen, siirtoon tai vientiin tai niihin liittyvän teknisen avun, välityspalvelujen tai muiden palvelujen tarjoamiseen Etelä-Sudanissa oleville luonnollisille henkilöille, oikeushenkilöille, yhteisöille tai elimille tai käytettäväksi Etelä-Sudanissa;

                                       c)

                                       tietoinen ja tahallinen osallistuminen toimiin, joiden tavoitteena tai seurauksena on a tai b alakohdassa tarkoitettujen toimenpiteiden kiertäminen.”

                        2)

                        Korvataan 2 artikla seuraavasti:

                           ”2 artikla
                           Edellä olevaa 1 artiklaa ei sovelleta seuraavien tuotteiden tai palvelujen myyntiin, toimitukseen, siirtoon tai vientiin:

                                       a)

                                       aseet ja kaikenlaiset niihin liittyvät tarvikkeet sekä koulutus ja apu, joka on tarkoitettu yksinomaan YK:n henkilöstön tueksi tai käyttöön, mukaan lukien YK:n Etelä-Sudanissa toteutettava operaatio (UNMISS) ja YK:n Abyein alueella olevat väliaikaiset turvallisuusjoukot (UNISFA);

                                       b)

                                       yksinomaan humanitaariseen tai suojelukäyttöön tarkoitetut ei-tappavat sotilastarvikkeet ja niihin liittyvä tekninen apu tai koulutus, sen mukaan, mitä on ilmoitettu etukäteen päätöslauselman 2206 (2015) nojalla perustetulle turvallisuusneuvoston komitealle, jäljempänä ’komitea’;

                                       c)

                                       suojavaatetus, jonka YK:n henkilöstö, tiedotusvälineiden edustajat sekä humanitaarisessa työssä ja kehitysyhteistyössä toimivat työntekijät ja avustava henkilöstö vievät tilapäisesti Etelä-Sudaniin yksinomaan henkilökohtaiseen käyttöönsä, luodinkestävät liivit ja sotilaskypärät mukaan luettuina;

                                       d)

                                       aseet ja niihin liittyvät tarvikkeet, jotka kansainvälisen oikeuden mukaisesti toimia toteuttavan valtion joukot vievät Etelä-Sudaniin väliaikaisesti ja joiden ainoana ja välittömänä tarkoituksena on helpottaa kyseisen valtion kansalaisten ja niiden kansalaisten suojelua tai evakuointia, joiden osalta kyseinen valtio on vastuussa konsulitoiminnasta Etelä-Sudanissa, sen mukaan, mitä komitealle on ilmoitettu;

                                       e)

                                       aseet ja niihin liittyvät tarvikkeet sekä tekninen koulutus ja apu, jotka annetaan Afrikan unionin alueelliselle erityisryhmälle tai joilla sitä tuetaan ja jotka on tarkoitettu yksinomaan alueellisiin Herran vastarinta-armeijan vastaisiin operaatioihin, sen mukaan, mitä komitealle on ennakolta ilmoitettu;

                                       f)

                                       aseet ja niihin liittyvät tarvikkeet sekä tekninen koulutus ja apu, joilla yksinomaan tuetaan rauhansopimuksen ehtojen täytäntöönpanoa, sen mukaan, mitä komitea on etukäteen hyväksynyt;

                                       g)

                                       muunlainen aseiden ja niihin liittyvien välineiden myynti tai toimitus taikka avun tai henkilöstön toimittaminen komitean etukäteen hyväksymällä tavalla.”

                        3)

                        Lisätään artikla seuraavasti:

                           ”2 a artikla

                              1.   Jäsenvaltioiden on tarkastettava alueellaan, myös lentoasemilla ja merisatamissa, kansallisten viranomaistensa määräysten ja lainsäädäntönsä mukaisesti sekä kansainvälistä oikeutta noudattaen kaikki Etelä-Sudaniin lähtevä rahti, jos niillä on perusteltua syytä olettaa, että rahti sisältää tuotteita, joiden toimitus, myynti, siirto tai vienti on kiellettyä 1 artiklan nojalla.

                              2.   Jäsenvaltioiden on takavarikoitava ja hävitettävä (esimerkiksi tuhoamalla, tekemällä käyttökelvottomiksi, varastoimalla tai siirtämällä tavarat hävitettäviksi muuhun valtioon kuin alkuperä- tai määrävaltioon) sellaiset löytämänsä tuotteet, joiden toimitus, myynti, siirto tai vienti on 1 artiklan nojalla kielletty.”

                        4)

                        Korvataan 3 artiklan 1 kohdan a alakohta seuraavasti:

                                    ”a)

                                    turvallisuusneuvoston tai komitean YK:n turvallisuusneuvoston päätöslauselman 2206 (2015) 6, 7, 8 ja 9 kohdan ja YK:n turvallisuusneuvoston päätöslauselman 2428 (2018) 14 kohdan mukaisesti nimeämät henkilöt, jotka on lueteltu tämän päätöksen liitteessä I;”

                        5)

                        Korvataan 6 artiklan 1 kohdan a alakohta seuraavasti:

                                    ”a)

                                    turvallisuusneuvoston tai komitean YK:n turvallisuusneuvoston päätöslauselman 2206 (2015) 6, 7, 8 ja 12 kohdan ja YK:n turvallisuusneuvoston päätöslauselman 2428 (2018) 14 kohdan mukaisesti nimeämät henkilöt ja yhteisöt, jotka on lueteltu tämän päätöksen liitteessä I;”

            2 artikla
            Muutetaan päätöksen (YUTP) 2015/740 liite I tämän päätöksen liitteen I mukaisesti.

            3 artikla
            Muutetaan päätöksen (YUTP) 2015/740 liite II tämän päätöksen liitteen II mukaisesti.

            4 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.

            Tehty Brysselissä 10 päivänä elokuuta 2018.

                  Neuvoston puolesta

                  Puheenjohtaja

               G. BLÜMEL

            (1)  Neuvoston päätös (YUTP) 2015/740, annettu 7 päivänä toukokuuta 2015, Etelä-Sudanin tilanteen johdosta määrättävistä rajoittavista toimenpiteistä ja päätöksen 2014/449/YUTP kumoamisesta (EUVL L 117, 8.5.2015, s. 52).

            LIITE I
            Lisätään päätöksen (YUTP) 2015/740 liitteessä I olevaan luetteloon seuraavat henkilöt:

               ”7.   Malek REUBEN RIAK RENGU (alias: a) Malek Ruben)

               Asema: Kenraaliluutnantti
               Nimike: a) Logistiikasta vastaava yleisesikunnan apulaispäällikkö; b) Asevoimien apulaiskomentaja ja ylitarkastaja
               Syntymäaika: 1.1.1960
               Syntymäpaikka: Yei, Etelä-Sudan
               Kansalaisuus: Etelä-Sudan
               YK nimennyt: 13.7.2018

                  Lisätietoja: SPLA-ryhmän logistiikasta vastaavana yleisesikunnan apulaispäällikkönä Riak oli yksi Etelä-Sudanin hallituksen johtavista virkamiehistä, jotka suunnittelivat ja valvoivat vuoden 2015 hyökkäystä Unityn osavaltioon, joka johti laajamittaiseen tuhoon ja laajaan väestön siirtymiseen.

                  Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

               Malek Ruben Riak merkittiin luetteloon 13.7.2018 päätöslauselman 2206 (2015) 6 kohdan, 7(a) kohdan ja 8 kohdan nojalla ja päätöslauselmassa 2418 (2018) vahvistetun mukaisesti syynä ”Etelä-Sudanin rauhaa, turvallisuutta tai vakautta uhkaavat toimet tai politiikat”; ”toimet tai politiikat, joiden tarkoituksena tai tuloksena on ollut Etelä-Sudanin konfliktin laajentuminen tai jatkuminen …,”; ja toimiminen johtajana ”sellaisessa yhteisössä, joka on osallistunut tai jonka jäseniä on osallistunut 6 ja 7 kohdissa kuvattuihin toimiin, mukaan lukien Etelä-Sudanin hallitus, oppositio, puolisotilaalliset joukot tai muut vastaavat ryhmät” ja tämän päätöslauselman 14(e) kohdan nojalla ”seksuaalista väkivaltaa sisältävien tekojen suunnittelu, johtaminen tai toteutus Etelä-Sudanissa”.
               Etelä-Sudania käsittelevän YK:n asiantuntijapaneelin tammikuun 2016 raportissa (S/2016/70) todetaan, että Riak oli osa johtavien turvallisuusvirkamiesten ryhmää, joka suunnitteli tammikuussa 2015 alkaneen hyökkäyksen SPLM-IO-ryhmää vastaan Unityn osavaltiossa sekä valvoi hyökkäyksen toteutusta vuoden 2015 huhtikuun lopusta. Etelä-Sudanin hallitus alkoi aseistaa Bul Nuerin nuoria vuoden 2015 alussa helpottaakseen nuorten osallistumista hyökkäykseen. Useimmilla Bul Nuerin nuorista oli jo käytössään AK-tyypin automaattikiväärit, mutta ammusten saatavuus oli keskeistä operaation jatkumiselle. Asiantuntijapaneeli on raportoinut todisteista, muun muassa sotilaslähteiden todistuksista, joiden mukaan SPLA-ryhmän päämajasta toimitettiin ammuksia nuorten ryhmille nimenomaan hyökkäystä varten. Riak oli SPLA-ryhmän logistiikasta vastaava yleisesikunnan apulaispäällikkö siihen aikaan. Operaatio johti kylien ja infrastruktuurin järjestelmälliseen tuhoamiseen, paikallisen väestön pakkosiirtoihin, siviilien umpimähkäiseen surmaamiseen ja kiduttamiseen, laajamittaiseen seksuaaliseen väkivaltaan, joka kohdistui myös vanhuksiin ja lapsiin, lasten kaappaamiseen ja värväämiseen sotilaiksi sekä laajaan väestön siirtymiseen. Suuri osa osavaltion keski- ja eteläosista tuhoutui, minkä jälkeen useat tiedotusvälineet ja humanitaariset järjestöt sekä YK:n Etelä-Sudanissa toteutettava operaatio (UNMISS) julkaisivat raportteja väärinkäytösten laajuudesta.
               8.   Paul MALONG AWAN (alias: a) Paul Malong Awan Anei, b) Paul Malong, c) Bol Malong)

               Asema: Kenraali
               Nimike: a) entinen Sudanin kansan vapautusarmeijan (SPLA) yleisesikunnan päällikkö, b) entinen kuvernööri, Pohjoisen Bahr el-Ghazalin osavaltio
               Syntymäaika: a) 1962, b) 4.12.1960, c) 12.4.1960
               Syntymäpaikka: Malualkon, Etelä-Sudan
               Kansalaisuus: a) Etelä-Sudan, b) Uganda
               Passin numero: a) Etelä-Sudanin numero S00004370, b) Etelä-Sudanin numero D00001369, c) Sudanin numero 003606, d) Sudanin numero 00606, e) Sudanin numero B002606
               YK nimennyt: 13.7.2018

                  Lisätietoja: SPLA-ryhmän yleisesikunnan päällikkönä Malong laajensi tai jatkoi Etelä-Sudanin konfliktia rikkomalla vihollisuuksien lopettamista koskevaa sopimusta ja vuoden 2015 sopimusta Etelä-Sudanin konfliktin ratkaisemiseksi (ARCSS). Tietojen mukaan hän johti pyrkimyksiä tappaa oppositiojohtaja Riek Machar. Hän määräsi SPLA-ryhmän yksiköt estämään humanitaaristen tarvikkeiden kuljetukset. Malongin toimiessa johtajana SPLA-ryhmä kohdisti hyökkäyksiä siviileihin, kouluihin ja sairaaloihin; toteutti siviilien pakkosiirtoja; toteutti tahdonvastaisia katoamisia; pidätti siviilejä mielivaltaisesti; ja toteutti kidutuksia ja raiskauksia. Hän pani liikekannalle puolisotilaalliset Mathiang Anyoor Dinka -heimojoukot, jotka käyttävät lapsisotilaita. Malongin toimiessa johtajana SPLA-ryhmänä rajoitti UNMISS:n, yhteisen seuranta- ja arviointikomission (JMEC) sekä tulitauon ja väliaikaisten turvajärjestelyjen valvontamekanismin (CTSAMM) pääsyä tapahtumapaikoille väärinkäytösten tutkimiseksi ja dokumentoimiseksi.

                  Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

               Paul Malong Awan merkittiin luetteloon 13.7.2018 päätöslauselman 2206 (2015) 6 kohdan, 7(a) kohdan, 7(b) kohdan, 7(c) kohdan, 7(d) kohdan, 7(f) kohdan ja 8 kohdan nojalla ja päätöslauselmassa 2418 (2018) vahvistetun mukaisesti, syynä ”toimet tai politiikat, joiden tarkoituksena tai tuloksena on ollut Etelä-Sudanin konfliktin laajentuminen tai jatkuminen tai sovinnonteon tai rauhanneuvottelujen tai -prosessien estäminen, vihollisuuksien lopettamista koskevan sopimuksen rikkominen mukaan luettuna”; ”toimet ja politiikat, jotka uhkaavat siirtymäkauden sopimuksia tai vahingoittavat Etelä-Sudanin poliittista prosessia”; ”siviileihin, mukaan lukien naisiin ja lapsiin, kohdistuneet iskut keinoina väkivalta (tappo, vammauttaminen, kidutus tai raiskaus tai muu seksuaalinen väkivalta mukaan lukien), kaappaaminen, tahdonvastainen katoaminen tai pakkosiirto tai iskut kouluihin, sairaaloihin, uskonnon harjoittamiseen käytettyihin tiloihin tai paikkoihin, joista siviiliväestö on hakenut suojaa, tai toimiminen tavalla, joka merkitsee vakavaa ihmisoikeusrikkomusta tai kansainvälisen humanitaarisen oikeuden loukkausta”; ”sovellettavan ihmisoikeuksia koskevan kansainvälisen oikeuden tai kansainvälisen humanitaarisen oikeuden vastaisten toimien tai ihmisoikeusloukkausten suunnittelu, johtaminen tai toteutus Etelä-Sudanissa”; ”lasten käyttäminen aseellisissa ryhmissä tai joukoissa tai lasten värvääminen aseellisiin ryhmiin tai joukkoihin Etelä-Sudanin aseellisen konfliktin yhteydessä”; ”kansainvälisten rauhanturva-, diplomaatti- tai humanitaaristen operaatioiden toiminnan, IGADin valvonta- ja seurantamekanismi mukaan luettuna, tai humanitaarisen avun jakamisen tai sen saannin estäminen”; ja toimiminen johtajana ”sellaisessa yhteisössä, joka on osallistunut tai jonka jäseniä on osallistunut 6 ja 7 kohdissa kuvattuihin toimiin, mukaan lukien Etelä-Sudanin hallitus, oppositio, puolisotilaalliset joukot tai muut vastaavat ryhmät”.
               Malong toimi SPLA-ryhmän yleisesikunnan päällikkönä 23.4.2014 alkaen vuoden 2017 toukokuuhun saakka. Aikaisemmassa asemassaan yleisesikunnan päällikkönä Malong laajensi tai jatkoi Etelä-Sudanin konfliktia rikkomalla vihollisuuksien lopettamista koskevaa sopimusta ja vuoden 2015 sopimusta Etelä-Sudanin konfliktin ratkaisemiseksi (ARCSS). Tietojen mukaan Malong johti pyrkimyksiä tappaa Etelä-Sudanin oppositiojohtaja Riek Machar vuoden 2016 elokuun alusta. Malong toimi tietoisesti presidentti Salva Kiirin määräysten vastaisesti ja määräsi 10.7.2016 tankkien, aseistettujen tiedusteluhelikoptereiden ja jalkaväen toteuttaman hyökkäyksen Macharin asuinpaikkaan ja oppositiossa olevan Sudanin kansan vapautusliikkeen (SPLM-IO) ”Jebel”-tukikohtaan. Malong valvoi henkilökohtaisesti SPLA-ryhmän päämajasta käsin pyrkimyksiä saada Machar kiinni. Vuoden 2016 elokuun alusta Malong halusi SPLA-ryhmän hyökkäävään heti kohteeseen, jossa Macharin epäiltiin oleilevan, ja ilmoitti SPLA:n komentajille, ettei Macharia saisi vangita elävänä. Tämän lisäksi on tietoja, joiden mukaan Malong määräsi vuoden 2016 alussa SPLA-ryhmän yksiköt estämään humanitaaristen tarvikkeiden kuljettamisen Niilin ylitse alueelle, jossa kymmenet tuhannet siviilit kärsivät nälästä, koska Malong väitti, että ruoka-apu ohjattaisiin siviileiltä puolisotilaallisille joukoille. Malongin määräysten seurauksena ruoka-avun kuljettaminen Niilin ylitse estettiin ainakin kahdeksi viikoksi.
               Koko sen ajan, kun Malong on toiminut SPLA-ryhmän yleisesikunnan päällikkönä, hän on ollut vastuussa SPLA:n ja sen liittolaisten vakavista väärinkäytöksistä, muun muassa siviileihin kohdistuvista hyökkäyksistä, pakkosiirroista, tahdonvastaisista katoamisista, mielivaltaisista pidätyksistä, kidutuksesta ja raiskauksista. Malongin toimiessa johtajana SPLA-ryhmä toteutti hyökkäyksiä, joiden kohteena oli siviiliväestö ja joissa tahallisesti tapettiin aseistamattomia ja pakenevia siviileitä. Pelkästään Yein alueella YK dokumentoi heinäkuun 2016 ja tammikuun 2017 välillä 114 siviilien surmaa, joista SPLA ja sen liittolaiset olivat vastuussa. SPLA-ryhmä hyökkäsi tahallisesti kouluihin ja sairaaloihin. Huhtikuussa 2017 Malongin väitetään määränneen SPLA-ryhmän poistamaan kaikki ihmiset, mukaan lukien siviilit, Waun ympärillä olevalta alueelta. Tietojen mukaan Malong ei hillinnyt SPLA-joukkojen siviilien surmaamista, ja henkilöiden, joiden epäiltiin piilottelevan kapinallisia, katsottiin olevan oikeutettuja kohteita.
               Afrikan unionin Etelä-Sudania käsittelevän tutkimuskomission 15.10.2014 julkaistun raportin mukaan Malong oli vastuussa puolisotilaallisten Mathiang Anyoor Dinka -heimojoukkojen suuresta liikekannallepanosta; tulitauon ja väliaikaisten turvajärjestelyjen valvontamekanismi (CTSAMM) on dokumentoinut kyseisten joukkojen käyttävän lapsisotilaita.
               Malongin toimiessa SPLA-ryhmän johtajana hallituksen joukot säännöllisesti rajoittivat YK:n Etelä-Sudanissa toteutettavan operaation (UNMISS), yhteisen seuranta- ja arviointikomission ja CTSAMM:n kulkua, kun ne yrittivät tutkia ja dokumentoida väärinkäytöksiä. Esimerkiksi 5.4.2017 YK:n ja CTSAMM:n yhteinen partio yritti päästä Pajokiin, mutta SPLA-ryhmän sotilaat käännyttivät sen takaisin.”

            LIITE II
            Poistetaan alla olevia henkilöitä koskevat merkinnät päätöksen (YUTP) 2015/740 liitteestä II.

                        —

                                    1.

                                    Paul Malong;

                        —

                                    3.

                                    Malek Reuben Riak.


title: Neuvoston päätös, annettu 4 päivänä syyskuuta 2018, neuvoston kannan vahvistamisesta esitykseen Euroopan unionin lisätalousarvioksi nro 4 varainhoitovuodeksi 2018

text:
                  6.9.2018

                  FI

                  Euroopan unionin virallinen lehti

                  C 314/3

         NEUVOSTON PÄÄTÖS,
         annettu 4 päivänä syyskuuta 2018,
         neuvoston kannan vahvistamisesta esitykseen Euroopan unionin lisätalousarvioksi nro 4 varainhoitovuodeksi 2018
         (2018/C 314/04)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
         ottaa huomioon Euroopan unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 41 artiklan,
         sekä katsoo seuraavaa:

                     —

                     unionin talousarvio varainhoitovuodeksi 2018 hyväksyttiin lopullisesti 30 päivänä marraskuuta 2017 (2),

                     —

                     komissio antoi 31 päivänä toukokuuta 2018 ehdotuksen, joka sisälsi lisätalousarvioesityksen nro 4 varainhoitovuoden 2018 yleiseen talousarvioon,

               ON PÄÄTTÄNYT SEURAAVAA:

            Ainoa artikla
            Neuvoston kanta esitykseen Euroopan unionin lisätalousarvioksi nro 4 varainhoitovuodeksi 2018 vahvistettiin 4 päivänä syyskuuta 2018.
            Kannan tekstiin voi kokonaisuudessaan tutustua tai sen voi ladata neuvoston verkkosivuston osoitteesta http://www.consilium.europa.eu/.

            Tehty Brysselissä 4 päivänä syyskuuta 2018.

                  Neuvoston puolesta

                  Puheenjohtaja

               G. BLÜMEL

            (1)  EUVL L 298, 26.10.2012, s. 1.

            (2)  EUVL L 57, 28.2.2018, s. 1.


Neuvoston asetukseen (EY) N:o 139/2004 perustuva komission päätös (tehty 30/05/2018) keskittymän (Asia N:o COMP/M.7000 - Liberty Global plc / Ziggo N.V. / Vodafone Group Plc) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


               19.9.2018

               FI

               Euroopan unionin virallinen lehti

               C 334/193

      P8_TA(2017)0275
      Komission jäsenen nimittäminen
      Euroopan parlamentin päätös 4. heinäkuuta 2017 Mariya Gabrielin nimityksen hyväksymisestä komission jäseneksi (C8-0166/2017 – 2017/0805(NLE))
      (2018/C 334/23)

         Euroopan parlamentti, joka

                  —

                  ottaa huomioon Euroopan unionin toiminnasta tehdyn sopimuksen 246 artiklan toisen kohdan,

                  —

                  ottaa huomioon Euroopan atomienergiayhteisön perustamissopimuksen 106 a artiklan,

                  —

                  ottaa huomioon Euroopan parlamentin ja komission välisistä suhteista tehdyn puitesopimuksen 6 kohdan (1),

                  —

                  ottaa huomioon Kristalina Georgievan eroilmoituksen komissiosta,

                  —

                  ottaa huomioon neuvoston 29. toukokuuta 2017 päivätyn kirjeen, jolla neuvosto kuuli parlamenttia yhteisymmärryksessä komission puheenjohtajan kanssa tehtävästä päätöksestä nimittää Mariya Gabriel komission jäseneksi (C8-0166/2017),

                  —

                  ottaa huomioon Mariya Gabrielin kuulemistilaisuuden, joka järjestettiin 20. kesäkuuta 2017 teollisuus-, tutkimus- ja energiavaliokunnan johdolla yhdessä sisämarkkina- ja kuluttajansuojavaliokunnan, oikeudellisten asioiden valiokunnan sekä kansalaisvapauksien sekä oikeus- ja sisäasioiden valiokunnan kanssa, ja tämän kuulemisen jälkeen laaditun arviointilausunnon;

                  —

                  ottaa huomioon työjärjestyksen 118 artiklan ja liitteen VI,

                  1.

                  hyväksyy Mariya Gabrielin nimittämisen komission jäseneksi komission toimikauden loppuun 31. lokakuuta 2019 asti;

                  2.

                  kehottaa puhemiestä välittämään tämän päätöksen neuvostolle, komissiolle ja jäsenvaltioiden hallituksille.

         (1)  EUVL L 304, 20.11.2010, s. 47.


Neuvoston asetukseen (EY) N:o 139/2004 perustuva komission päätös (tehty 27/06/2018) keskittymän (Asia N:o COMP/M.8738 - RHÔNE CAPITAL / The FLUIDRA Founding Families / ZODIAC HOLDCO) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


title: Neuvoston päätös (EU) 2018/1535, annettu 28 päivänä syyskuuta 2018, Euroopan raja- ja merivartioviraston entisessä Jugoslavian tasavallassa Makedoniassa toteuttamia toimia koskevan Euroopan unionin ja entisen Jugoslavian tasavallan Makedonian välisen asemaa koskevan sopimuksen allekirjoittamisesta unionin puolesta

text:
                  15.10.2018

                  FI

                  Euroopan unionin virallinen lehti

                  L 257/23

         NEUVOSTON PÄÄTÖS (EU) 2018/1535,
         annettu 28 päivänä syyskuuta 2018,
         Euroopan raja- ja merivartioviraston entisessä Jugoslavian tasavallassa Makedoniassa toteuttamia toimia koskevan Euroopan unionin ja entisen Jugoslavian tasavallan Makedonian välisen asemaa koskevan sopimuksen allekirjoittamisesta unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan b ja d alakohdan ja 79 artiklan 2 kohdan c alakohdan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Euroopan parlamentin ja neuvoston asetuksen (EU) 2016/1624 (1) 54 artiklan 4 kohdan mukaan tapauksissa, joissa Euroopan raja- ja merivartioryhmiä aiotaan lähettää kolmanteen maahan sellaisiin toimiin, joissa ryhmien jäsenillä tulee olemaan täytäntöönpanovaltaa, tai jos muut kolmansissa maissa toteutettavat toimet näin edellyttävät, unioni tekee kyseisen kolmannen maan kanssa asemaa koskevan sopimuksen. Asemaa koskevaan sopimukseen on sisällyttävä kaikki toimien toteuttamisen kannalta tarvittavat seikat.

                     (2)

                     Neuvosto antoi 21 päivänä helmikuuta 2017 komissiolle luvan aloittaa entisen Jugoslavian tasavallan Makedonian kanssa neuvottelut Euroopan raja- ja merivartioviraston entisessä Jugoslavian tasavallassa Makedoniassa toteuttamiin toimiin sovellettavasta asemaa koskevasta sopimuksesta, jäljempänä ’sopimus’.

                     (3)

                     Neuvottelut sopimuksesta aloitettiin 15 päivänä syyskuuta 2017 ja ne saatettiin menestyksekkäästi päätökseen parafoimalla sopimus 18 päivänä heinäkuuta 2018.

                     (4)

                     Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (2) mukaisesti. Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

                     (5)

                     Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (3) mukaisesti. Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

                     (6)

                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan. Koska tällä päätöksellä kehitetään Schengenin säännöstöä, Tanska päättää mainitun pöytäkirjan 4 artiklan mukaisesti kuuden kuukauden kuluessa siitä, kun neuvosto on hyväksynyt tämän päätöksen, saattaako se päätöksen osaksi kansallista lainsäädäntöään.

                     (7)

                     Sopimus olisi allekirjoitettava ja tähän päätökseen liitetyt yhteiset julistukset olisi hyväksyttävä,

               ON HYVÄKSYNYT TÄMÄN PÄÄTÖKSEN:

            1 artikla
            Annetaan lupa allekirjoittaa Euroopan raja- ja merivartioviraston entisessä Jugoslavian tasavallassa Makedoniassa toteuttamia toimia koskeva Euroopan unionin ja entisen Jugoslavian tasavallan Makedonian välinen asemaa koskeva sopimus, jäljempänä ’sopimus’, unionin puolesta sillä varauksella, että mainitun sopimuksen tekeminen saatetaan päätökseen (4).

            2 artikla
            Hyväksytään unionin puolesta tähän päätökseen liitettyjen yhteisten julistusten tekstit.

            3 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.

            4 artikla
            Tämä päätös tulee voimaan päivänä, jona se hyväksytään.

            Tehty Brysselissä 28 päivänä syyskuuta 2018.

                  Neuvoston puolesta

                  Puheenjohtaja

               M. SCHRAMBÖCK

            (1)  Euroopan parlamentin ja neuvoston asetus (EU) 2016/1624, annettu 14 päivänä syyskuuta 2016, Eurooppalaisesta raja- ja merivartiostosta ja Euroopan parlamentin ja neuvoston asetuksen (EU) 2016/399 muuttamisesta sekä Euroopan parlamentin ja neuvoston asetuksen (EY) N:o 863/2007, neuvoston asetuksen (EY) N:o 2007/2004 ja neuvoston päätöksen 2005/267/EY kumoamisesta (EUVL L 251, 16.9.2016, s. 1).

            (2)  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

            (3)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

            (4)  Sopimuksen teksti julkaistaan yhdessä sen tekemistä koskevan päätöksen kanssa.

            LIITE
            ISLANTIA, NORJAA, SVEITSIÄ JA LIECHTENSTEINIA KOSKEVA YHTEINEN JULISTUS
            Sopimuspuolet ottavat huomioon Euroopan unionin sekä Norjan, Islannin, Sveitsin ja Liechtensteinin läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 ja 26 päivänä lokakuuta 2004 tehdyistä sopimuksista.
            Tämän vuoksi on suotavaa, että toisaalta Norjan, Islannin, Sveitsin ja Liechtensteinin viranomaiset ja toisaalta entisen Jugoslavian tasavallan Makedonian viranomaiset tekevät viipymättä kahdenväliset Euroopan raja- ja merivartioviraston entisessä Jugoslavian tasavallassa Makedoniassa toteuttamia toimia koskevat sopimukset tätä sopimusta vastaavin ehdoin.
            YHTEINEN JULISTUS
            Molemmat osapuolet ovat yhtä mieltä siitä, että pidättäytyminen toteuttamasta toimenpiteitä, jotka olisivat omiaan vaarantamaan vastaanottavan valtion toimivaltaisten viranomaisten mahdolliset myöhemmät syytetoimet ryhmän jäsentä vastaan, kattaa pidättäytymisen toteuttamasta toimenpiteitä, jotka aktiivisesti helpottaisivat ryhmän kyseisen jäsenen paluuta entisessä Jugoslavian tasavallassa Makedoniassa sijaitsevista eurooppalaisen raja- ja merivartioston toimitiloista kotijäsenvaltioonsa odotettaessa viraston pääjohtajan lausuntoa.


Neuvoston asetukseen (EY) N:o 139/2004 perustuva komission päätös (tehty 31/08/2018) keskittymän (Asia N:o COMP/M.9041 - Hutchison / Wind Tre) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 20/07/2018) keskittymän (Asia N:o COMP/M.8837 - Blackstone / Thomson Reuters Financial & Risk Business) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 17/10/2018) keskittymän (Asia N:o COMP/M.9107 - CGP Big Show Holdco, L.P. / NEP Group) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


title: Neuvoston päätös (EU) 2018/1731, annettu 12 päivänä marraskuuta 2018, alueiden komitean kahden jäsenen ja kahden varajäsenen, joita Tanskan kuningaskunta on ehdottanut, nimeämisestä

text:
                  16.11.2018

                  FI

                  Euroopan unionin virallinen lehti

                  L 288/9

         NEUVOSTON PÄÄTÖS (EU) 2018/1731,
         annettu 12 päivänä marraskuuta 2018,
         alueiden komitean kahden jäsenen ja kahden varajäsenen, joita Tanskan kuningaskunta on ehdottanut, nimeämisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
         ottaa huomioon Tanskan hallituksen ehdotuksen,
         sekä katsoo seuraavaa:

                     (1)

                     Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi. Erik NIELSEN tuli 5 päivänä huhtikuuta 2016 neuvoston päätöksellä (EU) 2016/552 (4) jäseneksi Thomas KASTRUP-LARSENin tilalle. Kirstine BILLE tuli jäseneksi Erik NIELSENin tilalle ja Kirsten JENSEN nimettiin uudelleen jäseneksi 7 päivänä maaliskuuta 2017 neuvoston päätöksellä (EU) 2017/426 (5).

                     (2)

                     Kaksi alueiden komitean jäsenen paikkaa on vapautunut Kirstine BILLEn ja Jens Christian GJESINGn toimikausien päätyttyä.

                     (3)

                     Kaksi alueiden komitean varajäsenen paikkaa on vapautunut John SCHMIDT ANDERSENin ja Kirsten JENSENin toimikausien päätyttyä.

               ON HYVÄKSYNYT TÄMÄN PÄÄTÖKSEN:

            1 artikla
            Nimetään seuraavat henkilöt alueiden komiteaan jäljellä olevaksi toimikaudeksi eli 25 päivään tammikuuta 2020:

                        a)

                        jäseniksi:

                                    —

                                    Jens Christian GJESING, Councillor Haderslev,

                                    —

                                    Kirstine BILLE, 2. Deputy Mayor Syddjurs,

                        b)

                        varajäseniksi:

                                    —

                                    Kirsten JENSEN, Mayor Hillerød,

                                    —

                                    Karsten SØNDERGAARD NIELSEN, Mayor Egedal.

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 12 päivänä marraskuuta 2018.

                  Neuvoston puolesta

                  Puheenjohtaja

               G. BLÜMEL

            (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

            (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

            (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).

            (4)  Neuvoston päätös (EU) 2016/552, annettu 5 päivänä huhtikuuta 2016, alueiden komitean yhden jäsenen, jota Tanskan kuningaskunta on ehdottanut, nimeämisestä (EUVL L 95, 9.4.2016, s. 12).

            (5)  Neuvoston päätös (EU) 2017/426 annettu 7 päivänä maaliskuuta 2017, alueiden komitean yhden jäsenen ja yhden varajäsenen, joita Tanskan kuningaskunta on ehdottanut, nimeämisestä (EUVL L 64, 10.3.2017, s. 108).


title: Neuvoston päätös (EU) 2018/1730, annettu 12 päivänä marraskuuta 2018, elohopeaa koskevan Minamatan yleissopimuksen osapuolten konferenssin toisessa kokouksessa unionin puolesta otettavasta kannasta yleissopimuksen 10 artiklan 2 ja 3 kohdassa tarkoitettujen muun elohopean kuin jäte-elohopean ympäristön kannalta kestävää välivarastointia koskevien suuntaviivojen hyväksymiseen

text:
                  16.11.2018

                  FI

                  Euroopan unionin virallinen lehti

                  L 288/7

         NEUVOSTON PÄÄTÖS (EU) 2018/1730,
         annettu 12 päivänä marraskuuta 2018,
         elohopeaa koskevan Minamatan yleissopimuksen osapuolten konferenssin toisessa kokouksessa unionin puolesta otettavasta kannasta yleissopimuksen 10 artiklan 2 ja 3 kohdassa tarkoitettujen muun elohopean kuin jäte-elohopean ympäristön kannalta kestävää välivarastointia koskevien suuntaviivojen hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Unioni hyväksyi elohopeaa koskevan Minamatan yleissopimuksen, jäljempänä ’yleissopimus’, neuvoston päätöksellä (EU) 2017/939 (1), ja se tuli voimaan 16 päivänä elokuuta 2017.

                     (2)

                     Yleissopimuksen osapuolten konferenssin ensimmäisessä kokouksessaan hyväksymän työjärjestystä koskevan päätöksen MC-1/1 mukaisesti osapuolten on pyrittävä kaikin tavoin siihen, että kaikista sisällöllisistä asioista sovitaan yksimielisesti.

                     (3)

                     Osapuolten konferenssin on 19–23 päivänä marraskuuta 2018 pidettävässä toisessa kokouksessaan määrä hyväksyä muun elohopean kuin jäte-elohopean ympäristön kannalta kestävää välivarastointia koskevat suuntaviivat, jäljempänä ’suuntaviivat’.

                     (4)

                     On aiheellista määrittää yleissopimuksen osapuolten konferenssin toisessa kokouksessa unionin puolesta esitettävä kanta, sillä suuntaviivoilla on oikeusvaikutuksia, koska yleissopimuksen osapuolten on huomioitava tällaiset suuntaviivat toteuttaessaan välivarastointia koskevia toimia.

                     (5)

                     Unioni antoi panoksensa suuntaviivojen luonnoksen tarkistamiseen kokousten välisessä asiantuntijatyössä, joka käynnistettiin yleissopimuksen osapuolten konferenssin ensimmäisessä kokouksessaan hyväksymällä päätöksellä MC-1/18; unioni ei katsonut tarpeelliseksi ehdottaa uusia muutoksia mainitun kokoustenvälisen työn tuloksena laadittuun tarkistettuun suuntaviivojen luonnokseen.

                     (6)

                     Euroopan parlamentin ja neuvoston asetus (EU) 2017/852 (2), ja erityisesti sen 7 artiklan 3 kohta, on yleissopimuksen 10 artiklan 2 kohdan määräysten mukainen, sellaisina kuin ne ovat tarkistetulla suuntaviivojen luonnoksella täydennettyinä.

                     (7)

                     Tarkistettua suuntaviivojen luonnosta olisi sen vuoksi kannatettava,

               ON HYVÄKSYNYT TÄMÄN PÄÄTÖKSEN:

            1 artikla
            Elohopeaa koskevan Minamatan yleissopimuksen osapuolten konferenssin toisessa kokouksessa, jäljempänä ’COP2’, Euroopan unionin puolesta otettava kanta on tukea yleissopimuksen 10 artiklan 2 ja 3 kohdassa tarkoitettujen muun elohopean kuin jäte-elohopean ympäristön kannalta kestävää välivarastointia koskevien suuntaviivojen hyväksymistä, sellaisina kuin ne ovat COP2:n hyväksyttäväksi toimitetuissa asiakirjoissa.
            Ottaen huomioon tilanteen kehittymisen COP2:ssa unionin edustajat voivat sopia vähäisistä muutoksista ensimmäisessä kohdassa tarkoitettuihin asiakirjoihin ilman uutta neuvoston päätöstä asiasta kuultuaan jäsenvaltioita paikalla järjestettävissä koordinointikokouksissa.

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 12 päivänä marraskuuta 2018.

                  Neuvoston puolesta

                  Puheenjohtaja

               G. BLÜMEL

            (1)  Neuvoston päätös (EU) 2017/939, annettu 11 päivänä toukokuuta 2017, elohopeaa koskevan Minamatan yleissopimuksen tekemisestä Euroopan unionin puolesta (EUVL L 142, 2.6.2017, s. 4).

            (2)  Euroopan parlamentin ja neuvoston asetus (EU) 2017/852, annettu 17 päivänä toukokuuta 2017, elohopeasta ja asetuksen (EY) N:o 1102/2008 kumoamisesta (EUVL L 137, 24.5.2017, s. 1).


title: Komission päätös (EU) 2018/1733, annettu 14 päivänä marraskuuta 2018, Euroopan unionin ja sen jäsenvaltioiden sekä Kolumbian, Ecuadorin ja Perun välisen kauppasopimuksen liitteessä XIII olevan lisäyksen 1 muutosten hyväksymisestä Euroopan unionin puolesta

text:
                  16.11.2018

                  FI

                  Euroopan unionin virallinen lehti

                  L 288/15

         KOMISSION PÄÄTÖS (EU) 2018/1733,
         annettu 14 päivänä marraskuuta 2018,
         Euroopan unionin ja sen jäsenvaltioiden sekä Kolumbian, Ecuadorin ja Perun välisen kauppasopimuksen liitteessä XIII olevan lisäyksen 1 muutosten hyväksymisestä Euroopan unionin puolesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan unionin ja sen jäsenvaltioiden sekä Kolumbian ja Perun välisen kauppasopimuksen allekirjoittamisesta unionin puolesta ja sen väliaikaisesta soveltamisesta 31 päivänä toukokuuta 2012 annetun neuvoston päätöksen 2012/735/EU (1) ja erityisesti sen 4 artiklan,
         sekä katsoo seuraavaa:

                     (1)

                     Euroopan unionin ja sen jäsenvaltioiden sekä Kolumbian ja Perun välistä kauppasopimusta (2), jäljempänä ’sopimus’, on sovellettu väliaikaisesti Perun kanssa 1 päivästä maaliskuuta 2013 (3) ja Kolumbian kanssa 1 päivästä elokuuta 2013 (4). Ecuador liittyi sopimukseen liittymispöytäkirjalla (5), jota on sovellettu väliaikaisesti 1 päivästä tammikuuta 2017.

                     (2)

                     Sopimuksen 209 artiklassa määrätään mahdollisuudesta lisätä sopimuksen liitteen XIII lisäykseen 1 uusia suojattavia maantieteellisiä merkintöjä sen jälkeen, kun vastaväitemenettely on saatettu päätökseen ja maantieteellisiä merkintöjä on tarkasteltu mainitun sopimuksen 208 artiklan mukaisesti.

                     (3)

                     Kolumbia toimitti unionille pyynnön uusien maantieteellisten merkintöjen lisäämiseksi sopimuksen liitteen XIII lisäykseen 1. Unioni on saanut päätökseen vastaväitemenettelyn ja Kolumbian esittämien yhdeksän uuden maantieteellisen merkinnän tarkastelun.

                     (4)

                     Sopimuksen 257 artiklan 2 kohdassa määrätään, että osapuolten mainitun sopimuksen 257 artiklan 1 kohdan mukaisesti perustama teollis- ja tekijänoikeuksien alakomitea vastaa sopimuksen 209 artiklassa tarkoitettujen tietojen arvioinnista ja sopimuksen liitteen XIII lisäykseen 1 tehtävän muutoksen ehdottamisesta osapuolten kyseisen sopimuksen 12 artiklan 1 kohdan mukaisesti perustamalle kauppakomitealle.

                     (5)

                     Teollis- ja tekijänoikeuksien alakomitea arvioi 5 päivänä lokakuuta 2018 Kolumbian esittämiä yhdeksää uutta maantieteellistä merkintää koskevat tiedot ja ehdotti kauppakomitealle sopimuksen liitteen XIII lisäyksen 1 muuttamista vastaavasti.

                     (6)

                     Sopimuksen 13 artiklan 1 kohdan d alakohdassa määrätään, että kauppakomitean tehtävänä on arvioida ja tehdä sopimuksessa esitetyn mukaisesti päätöksiä mistä tahansa asioista, jotka sopimuksen mukaisesti perustetut erityiselimet ovat antaneet sille käsiteltäväksi.

                     (7)

                     Sopimuksen 14 artiklan 3 kohdan mukaan 12 artiklan 4 kohdassa tarkoitetuissa tapauksissa EU-osapuoli ja asianomainen Andien yhteisöön kuuluva allekirjoittajamaa tekevät kaikki päätökset, ja kyseiset päätökset ovat voimassa ainoastaan näiden osapuolien välillä. Asiassa sovelletaan 12 artiklan 4 kohdan määräyksiä, koska asia liittyy yksinomaan EU-osapuolen ja Kolumbian kahdenvälisiin suhteisiin, ja siitä on keskusteltu teollis- ja tekijänoikeuksien alakomitean kahdenvälisessä kokouksessa.

                     (8)

                     Sopimuksen liitteen XIII lisäystä 1 olisi sen vuoksi muutettava, ja muutokset olisi hyväksyttävä unionin puolesta,

               ON HYVÄKSYNYT TÄMÄN PÄÄTÖKSEN:

            1 artikla
            Hyväksytään Euroopan unionin puolesta Euroopan unionin ja sen jäsenvaltioiden sekä Kolumbian, Ecuadorin ja Perun välisen kauppasopimuksen liitteen XIII lisäyksen 1 muutokset, sellaisina kuin ne esitetään kauppakomitean päätösluonnoksessa.
            Kauppakomitean päätösluonnos on tämän päätöksen liitteenä.

            2 artikla
            Unionin valtuuskunnan johtaja kauppakomiteassa valtuutetaan hyväksymään komitean antama päätös Euroopan unionin puolesta.

            3 artikla
            Kun kauppakomitean päätös on hyväksytty, se julkaistaan Euroopan unionin virallisessa lehdessä.

            4 artikla
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tehty Brysselissä 14 päivänä marraskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 354, 21.12.2012, s. 1.

            (2)  Euroopan unionin ja sen jäsenvaltioiden sekä Kolumbian ja Perun välinen kauppasopimus (EUVL L 354, 21.12.2012, s. 3).

            (3)  Ilmoitus Euroopan unionin ja sen jäsenvaltioiden sekä Kolumbian ja Perun välisen kauppasopimuksen väliaikaisesta soveltamisesta Euroopan unionin ja Perun välillä (EUVL L 56, 28.2.2013, s. 1).

            (4)  Ilmoitus Euroopan unionin ja sen jäsenvaltioiden sekä Kolumbian ja Perun välisen kauppasopimuksen väliaikaisesta soveltamisesta Euroopan unionin ja Kolumbian välillä (EUVL L 201, 26.7.2013, s. 7).

            (5)  Neuvoston päätös (EU) 2016/2369, annettu 11 päivänä marraskuuta 2016, Euroopan unionin ja sen jäsenvaltioiden sekä Kolumbian ja Perun väliseen kauppasopimukseen Ecuadorin liittymisen huomioon ottamiseksi tehdyn liittymispöytäkirjan allekirjoittamisesta unionin puolesta sekä sen väliaikaisesta soveltamisesta (EUVL L 356, 24.12.2016, s. 1).

            LIITE

                  KAUPPAKOMITEAN PÄÄTÖS N:o […]/2018,
                  annettu […] 2018,
                  Euroopan unionin ja sen jäsenvaltioiden sekä Kolumbian, Ecuadorin ja Perun välisen kauppasopimuksen liitteessä XIII olevan lisäyksen 1 muuttamisesta
                  KAUPPAKOMITEA, joka
                  ottaa huomioon Euroopan unionin ja sen jäsenvaltioiden sekä Kolumbian, Ecuadorin ja Perun välisen kauppasopimuksen ja erityisesti sen 13 artiklan 1 kohdan d alakohdan,
                  sekä katsoo seuraavaa:

                              (1)

                              Kolumbia toimitti 11 päivänä helmikuuta 2014 unionille pyynnön uusien maantieteellisten merkintöjen lisäämiseksi sopimuksen liitteessä XIII olevaan lisäykseen 1 mainitun sopimuksen 209 artiklan mukaisesti. Unioni on saanut päätökseen vastaväitemenettelyn sekä Kolumbian esittämien yhdeksän uuden maantieteellisen merkinnän tarkastelun.

                              (2)

                              Sopimuksen 257 artiklan 2 kohdan mukaisesti teollis- ja tekijänoikeuksien alakomitea arvioi 5 päivänä lokakuuta 2018 pidetyssä EU-osapuolen ja Kolumbian välisessä kokouksessa Kolumbian yhdeksää uutta maantieteellistä merkintää koskevat tiedot ja ehdotti kauppakomitealle sopimuksen liitteessä XIII olevan lisäyksen 1 muuttamista vastaavasti.

                              (3)

                              Sopimuksen liitteen XIII lisäys 1 olisi sen vuoksi muutettava.

                              (4)

                              Päätös sopimuksen liitteen XIII lisäyksen 1 muuttamisesta voidaan hyväksyä unioniosapuolen ja Kolumbian kesken pidetyssä kauppakomitean kokouksessa kauppasopimuksen 14 artiklan 3 kohdan nojalla, koska päätös liittyy yksinomaan kyseisten osapuolten kahdenvälisiin suhteisiin eikä vaikuta toisen Andien yhteisöön kuuluvan allekirjoittajamaan oikeuksiin ja velvollisuuksiin,

                        ON PÄÄTTÄNYT SEURAAVAA:

                     1 artikla
                     Lisätään tämän päätöksen liitteessä olevat maininnat sopimuksen liitteen XIII lisäyksessä 1 olevan a kohdan ”Maataloustuotteiden ja elintarvikkeiden, viinien, väkevien alkoholijuomien ja maustettujen viinien maantieteelliset merkinnät Kolumbiassa” taulukkoon.

                     2 artikla
                     Tämän kahtena kappaleena laaditun päätöksen allekirjoittavat kauppakomitean edustajat, jotka on valtuutettu toimimaan osapuolten puolesta sopimuksen muuttamiseksi. Päätös tulee voimaan päivänä, jona jälkimmäinen allekirjoituksista tehdään.
                     Tämä päätös tulee voimaan päivänä, jona se hyväksytään.

                     Tehty

                           Kauppakomitean puolesta

                           EU:n valtuuskunnan johtaja

                           Kolumbian valtuuskunnan johtaja

            LIITE

                        Café de Nariño

                        Kahvi

                        Café de Cauca

                        Kahvi

                        Café del Huila

                        Kahvi

                        Bizcocho de Achira del Huila

                        Leipä, leivonnaiset, kakut, konditoriatuotteet, keksit ja muut leipomotuotteet

                        Queso Paipa

                        Juusto

                        Queso del Caquetá

                        Juusto

                        Clavel de Colombia

                        Kukat ja koristekasvit

                        Rosa de Colombia

                        Kukat ja koristekasvit

                        Crisantemo de Colombia

                        Kukat ja koristekasvit


title: Euroopan tason poliittisista puolueista ja Euroopan tason poliittisista säätiöistä vastaavan viranomaisen päätös, tehty 29. elokuuta 2018, Euroopan kansallisten liikkeiden liiton poistamisesta rekisteristä

text:
                  16.11.2018

                  FI

                  Euroopan unionin virallinen lehti

                  C 417/9

         EUROOPAN TASON POLIITTISISTA PUOLUEISTA JA EUROOPAN TASON POLIITTISISTA SÄÄTIÖISTÄ VASTAAVAN VIRANOMAISEN PÄÄTÖS,
         tehty 29. elokuuta 2018,
         Euroopan kansallisten liikkeiden liiton poistamisesta rekisteristä
         (Ainoastaan ranskankielinen teksti on todistusvoimainen)
         (2018/C 417/05)
         EUROOPAN TASON POLIITTISISTA PUOLUEISTA JA EUROOPAN TASON POLIITTISISTA SÄÄTIÖISTÄ VASTAAVA VIRANOMAINEN, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan atomienergiayhteisön perustamissopimuksen,
         ottaa huomioon Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta 22. lokakuuta 2014 annetun Euroopan parlamentin ja neuvoston asetuksen (EU, Euratom) N:o 1141/2014 (1) ja erityisesti sen 40 a artiklan,
         sekä katsoo seuraavaa:

                     (1)

                     Euroopan komissio esitti 13. syyskuuta 2017 ehdotuksen Euroopan parlamentin ja neuvoston asetukseksi Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta annetun asetuksen (EU, Euratom) N:o 1141/2014 (2) muuttamisesta.

                     (2)

                     Euroopan tason poliittisista puolueista ja Euroopan tason poliittisista säätiöistä vastaava viranomainen, jäljempänä ’vastuuviranomainen’, vastaanotti 20. syyskuuta 2017 Euroopan kansallisten liikkeiden liiton, jäljempänä ’AEMN’, asetuksen (EU, Euratom) N:o 1141/2014 8 artiklan 1 kohdan mukaisesti toimittaman hakemuksen, joka koski sen rekisteröintiä Euroopan tason poliittiseksi puolueeksi.

                     (3)

                     Vastuuviranomainen hyväksyi 12. tammikuuta 2018 päätöksen rekisteröidä AEMN Euroopan tason poliittiseksi puolueeksi, jäljempänä ’rekisteröintipäätös’.

                     (4)

                     Rekisteröintipäätös julkaistiin 6. huhtikuuta 2018Euroopan unionin virallisessa lehdessä, ja AEMN sai eurooppalaisen oikeushenkilöllisyyden.

                     (5)

                     Euroopan parlamentti ja neuvosto hyväksyivät 3. toukokuuta 2018 asetuksen (EU, Euratom) 2018/673 (3) asetuksen (EU, Euratom) N:o 1141/2014 muuttamisesta. Asetus (EU, Euratom) 2018/673 tuli voimaan päivänä, jona se julkaistiin Euroopan unionin virallisessa lehdessä eli 4. toukokuuta 2018, ja siinä muutettiin muun muassa edellytyksiä, jotka hakijan on täytettävä sen rekisteröimiseksi Euroopan tason poliittisena puolueena.

                     (6)

                     Asetuksen (EU, Euratom) N:o 1141/2014 40 a artiklan 3 kohdan mukaisesti Euroopan tason poliittisten puolueiden, jotka on rekisteröity ennen 4. toukokuuta 2018, oli viimeistään 5. heinäkuuta 2018 toimitettava asiakirjat, jotka osoittavat, että ne täyttävät asetuksen (EU, Euratom) N:o 1141/2014 3 artiklan 1 kohdan b ja b a alakohdassa säädetyt edellytykset, sellaisena kuin ne ovat viimeksi muutettuina, jäljempänä ’muutetut rekisteröintiedellytykset’.

                     (7)

                     Vastuuviranomainen lähetti 4. toukokuuta 2018 kaikille rekisteröidyille Euroopan tason poliittisille puolueille kirjeen, jossa niille ilmoitettiin asetuksen (EU, Euratom) 2018/673 hyväksymiseen johtaneen lainsäädäntömenettelyn päätökseen saattamisesta, jäljempänä ’4. toukokuuta 2018 päivätty kirje’. 4. toukokuuta 2018 päivätyssä kirjeessä esitettiin uuden lainsäädäntökehyksen vaikutukset ja muistutettiin Euroopan tason poliittisille puolueille niiden velvollisuudesta toimittaa viimeistään 5. heinäkuuta 2018 asiakirjat, jotka osoittavat, että ne täyttävät muutetut rekisteröintiedellytykset.

                     (8)

                     AEMN ei toimittanut viimeistään 5. heinäkuuta 2018 mitään asiakirjoja, jotka olisivat osoittaneet sen täyttävän muutetut rekisteröintiedellytykset.

                     (9)

                     Vastuuviranomainen lähetti 3. elokuuta 2018 AEMN:lle alustavan arvion ja antoi sille asetuksen (EU, Euratom) N:o 1141/2014 34 artiklan nojalla mahdollisuuden tulla kuulluksi muutetuista rekisteröintiedellytyksistä ja siitä, miksei se toimittanut mitään asiakirjoja viimeistään 5. heinäkuuta 2018.

                     (10)

                     AEMN ei toimittanut mitään huomautuksia vastaukseksi vastuuviranomaisen 3. elokuuta 2018 lähettämään alustavaan arvioon.

                     (11)

                     Vastuuviranomainen katsoo asetuksen (EU, Euratom) N:o 1141/2014 40 a artiklan 4 kohdan nojalla, että AEMN ei ole viimeistään 5. heinäkuuta 2018 osoittanut, että se täyttää muutetut rekisteröintiedellytykset, ja että sen vuoksi se on poistettava rekisteristä.

               ON HYVÄKSYNYT TÄMÄN PÄÄTÖKSEN:

            1 artikla
            Euroopan kansallisten liikkeiden liitto poistetaan täten rekisteristä.

            2 artikla
            Tämä päätös on osoitettu vastaanottajalle

                        Alliance of European National Movements

                        11 rue de Wissembourg

                        67000 Strasbourg

                        France

            Tehty Brysselissä 29. elokuuta 2018.

                  Euroopan tason poliittisista puolueista ja Euroopan tason poliittisista säätiöistä vastaavan viranomaisen puolesta

                  Johtaja

               M. ADAM

            (1)  EUVL L 317, 4.11.2014, s. 1.

            (2)  COM(2017) 481 final – 2017/0219 (COD).

            (3)  EUVL L 114 I, 4.5.2018, s. 1.


title: Euroopan tason poliittisista puolueista ja Euroopan tason poliittisista säätiöistä vastaavan viranomaisen päätös, annettu 13 päivänä syyskuuta 2018, Allianssin rauhan ja vapauden puolesta poistamisesta rekisteristä

text:
                  16.11.2018

                  FI

                  Euroopan unionin virallinen lehti

                  C 417/11

         EUROOPAN TASON POLIITTISISTA PUOLUEISTA JA EUROOPAN TASON POLIITTISISTA SÄÄTIÖISTÄ VASTAAVAN VIRANOMAISEN PÄÄTÖS,
         annettu 13 päivänä syyskuuta 2018,
         Allianssin rauhan ja vapauden puolesta poistamisesta rekisteristä
         (Ainoastaan hollannin-, ranskan-, saksankieliset tekstit ovat todistusvoimaisia)
         (2018/C 417/06)
         EUROOPAN TASON POLIITTISISTA PUOLUEISTA JA EUROOPAN TASON POLIITTISISTA SÄÄTIÖISTÄ VASTAAVA VIRANOMAINEN, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan atomienergiayhteisön perustamissopimuksen,
         ottaa huomioon Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta 22 päivänä lokakuuta 2014 annetun Euroopan parlamentin ja neuvoston asetuksen (EU, Euratom) N:o 1141/2014 (1) ja erityisesti sen 40 a artiklan,
         sekä katsoo seuraavaa:

                     (1)

                     Euroopan tason poliittisista puolueista ja Euroopan tason poliittisista säätiöistä vastaava viranomainen, jäljempänä ’vastuuviranomainen’, vastaanotti 11 päivänä syyskuuta 2017 Allianssin rauhan ja vapauden puolesta, jäljempänä ’APF’, asetuksen (EU, Euratom) N:o 1141/2014 8 artiklan 1 kohdan mukaisesti toimittaman hakemuksen, joka koskee sen rekisteröintiä Euroopan tason poliittiseksi puolueeksi.

                     (2)

                     Euroopan komissio antoi 13 päivänä syyskuuta 2017 ehdotuksen Euroopan parlamentin ja neuvoston asetukseksi Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta annetun asetuksen (EU, Euratom) N:o 1141/2014 muuttamisesta (2).

                     (3)

                     Vastuuviranomainen hyväksyi 9 päivänä helmikuuta 2018 päätöksen APF:n rekisteröimisestä Euroopan tason poliittiseksi puolueeksi (jäljempänä ’rekisteröintipäätös’). Rekisteröintipäätös julkaistiin Euroopan unionin virallisessa lehdessä6 päivänä kesäkuuta 2018, ja APF sai kyseisenä päivänä eurooppalaisen oikeushenkilöllisyyden.

                     (4)

                     Euroopan parlamentti ja neuvosto antoivat 3 päivänä toukokuuta 2018 asetuksen (EU, Euratom) 2018/673 (3) asetuksen (EU, Euratom) N:o 1141/2014 muuttamisesta. Asetus (EU, Euratom) 2018/673 tuli voimaan päivänä, jona se julkaistiin Euroopan unionin virallisessa lehdessä eli 4 päivänä toukokuuta 2018, ja siinä muutettiin muun muassa edellytyksiä, jotka hakijan on täytettävä tullakseen rekisteröidyksi Euroopan tason poliittiseksi puolueeksi.

                     (5)

                     Asetuksen (EU, Euratom) N:o 1141/2014 40 a artiklan 3 kohdan mukaisesti Euroopan tason poliittisten puolueiden, jotka on rekisteröity ennen 4 päivää toukokuuta 2018, on viimeistään 5 päivänä heinäkuuta 2018 toimitettava asiakirjat, jotka osoittavat, että ne täyttävät muutetun asetuksen (EU, Euratom) N:o 1141/2014 3 artiklan 1 kohdan b ja b a alakohdassa säädetyt edellytykset (jäljempänä ’muutetut rekisteröintiedellytykset’).

                     (6)

                     Vastuuviranomainen lähetti 4 päivänä toukokuuta 2018 kaikille rekisteröidyille Euroopan tason poliittisille puolueille kirjeen (jäljempänä ’4 päivänä toukokuuta 2018 lähetetty kirje’), jossa niille ilmoitettiin asetuksen (EU, Euratom) 2018/673 hyväksymistä koskevan lainsäädäntömenettelyn päätökseen saattamisesta. Kyseisessä 4 päivänä toukokuuta 2018 lähetetyssä kirjeessä esitettiin uuden lainsäädäntökehyksen vaikutukset ja muistutettiin Euroopan tason poliittisia puolueita niiden velvoitteesta toimittaa 5 päivään heinäkuuta 2018 mennessä asiakirjat, jotka osoittavat niiden täyttävän muutetut rekisteröintiedellytykset.

                     (7)

                     Vastuuviranomainen sai 22 päivänä kesäkuuta 2018 Marian Kotlebalta (L’udová Strana Naše Slovensko, jäljempänä ’LSNS’) hakemuksen, jossa muun muassa todettiin, että LSNS on APF:n jäsenpuolue, joka on edustettuna Slovakian tasavallan kansallisneuvostossa.

                     (8)

                     Vastuuviranomainen sai 2 päivänä heinäkuuta 2018 Saksan kansallisdemokraattiselta puolueelta (jäljempänä ’NPD’) hakemuksen, jossa muun muassa todettiin, että NPD on APF:n jäsenpuolue, joka on edustettuna Euroopan parlamentissa.

                     (9)

                     Vastuuviranomainen ei ole saanut APF:ltä tai kansallisilta poliittisilta puolueilta APF:n puolesta muita asiakirjoja, jotka osoittaisivat APF:n täyttäneen muutetut rekisteröintiedellytykset 5 päivänä heinäkuuta 2018.

                     (10)

                     Vastuuviranomainen lähetti APF:lle 10 päivänä elokuuta 2018 alustavan arvioinnin antaakseen sille asetuksen (EU, Euratom) N:o 1141/2014 34 artiklan mukaisesti tilaisuuden tulla kuulluksi muutetuista rekisteröintiedellytyksistä ja siitä, ettei APF ollut toimittanut riittäviä asiakirjoja 5 päivään heinäkuuta 2018 mennessä.

                     (11)

                     APF ei esittänyt mitään huomautuksia vastauksena vastuuviranomaisen 10 päivänä elokuuta 2018 lähettämään alustavaan arviointiin.

                     (12)

                     Vastuuviranomainen toteaa, että APF ei ollut osoittanut unionin lainsäätäjän asettamassa määräajassa täyttävänsä muutetut rekisteröintiedellytykset. APF:n 5 päivään heinäkuuta 2018 mennessä toimittamat asiakirjat eli ainoastaan LSNS:ltä (Slovakia) ja NPD:ltä (Saksa) saadut asiakirjat eivät olleet riittäviä. Nämä kaksi hakemusta eivät riitä osoittamaan, että APF täytti muutetut rekisteröintiedellytykset vähintään neljäsosassa jäsenvaltioista.

                     (13)

                     Vastuuviranomainen katsoo lisäksi, että LSNS:n ja NPD:n hakemusten perusteltavuutta ei ole tarpeen arvioida, sillä vaikka nämä hakemukset osoittivatkin periaatteessa, että APF täyttää muutetut rekisteröintiedellytykset kahdessa jäsenvaltioissa, tämä ei muuta sitä tosiasiaa, että APF ei toimittanut riittäviä asiakirjoja 5 päivään heinäkuuta 2018 mennessä.

                     (14)

                     Asetuksen (EU, Euratom) N:o 1141/2014 40 a artiklan 4 kohdan mukaisesti vastuuviranomainen katsoo, ettei APF ollut osoittanut 5 päivään heinäkuuta 2018 mennessä täyttävänsä muutetut rekisteröintiedellytykset ja että se on näin ollen poistettava rekisteristä.

               ON HYVÄKSYNYT TÄMÄN PÄÄTÖKSEN:

            1 artikla
            Allianssi rauhan ja vapauden puolesta poistetaan rekisteristä.

            2 artikla
            Tämä päätös on osoitettu vastaanottajalle

                        Allianssi rauhan ja vapauden puolesta

                        Sentier de Montigny 16

                        6060 Gilly

                        BELGIA

            Tehty Brysselissä 13 päivänä syyskuuta 2018.

                  Euroopan tason poliittisista puolueista ja Euroopan tason poliittisista säätiöistä vastaavan viranomaisen puolesta

                  Johtaja

               M. ADAM

            (1)  EUVL L 317, 4.11.2014, s. 1.

            (2)  COM(2017)0481 final – 2017/0219(COD).

            (3)  EUVL L 114/I, 4.5.2018, s. 1.


title: Neuvoston päätös (EU) 2018/1893, annettu 16 päivänä heinäkuuta 2018, Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevan Euro–Välimeri-sopimuksen pöytäkirjojen N:o 1 ja N:o 4 muuttamisesta Euroopan unionin ja Marokon kuningaskunnan välillä kirjeenvaihtona tehdyn sopimuksen allekirjoittamisesta Euroopan unionin puolesta

text:
                  6.12.2018

                  FI

                  Euroopan unionin virallinen lehti

                  L 310/1

         NEUVOSTON PÄÄTÖS (EU) 2018/1893,
         annettu 16 päivänä heinäkuuta 2018,
         Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevan Euro–Välimeri-sopimuksen pöytäkirjojen N:o 1 ja N:o 4 muuttamisesta Euroopan unionin ja Marokon kuningaskunnan välillä kirjeenvaihtona tehdyn sopimuksen allekirjoittamisesta Euroopan unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskeva Euro–Välimeri-sopimus (1), jäljempänä ’assosiaatiosopimus’, tuli voimaan 1 päivänä maaliskuuta 2000.

                     (2)

                     Assosiaatiosopimuksen tultua voimaan unioni on edelleen vahvistanut kahdenvälisiä suhteitaan Marokon kuningaskunnan kanssa ja myöntänyt sille pitkälle edistyneen maan aseman.

                     (3)

                     Unioni ei rajoita ennakolta Länsi-Saharan lopullista asemaa koskevan Yhdistyneiden kansakuntien johtaman poliittisen prosessin lopputulosta, ja se on johdonmukaisesti toistanut sitoutumisensa Länsi-Saharaa, jonka Yhdistyneet kansakunnat on tällä hetkellä luokitellut itsehallintoa vailla olevaksi alueeksi ja jota Marokon kuningaskunta tätä nykyä suurelta osin hallinnoi, koskevan konfliktin ratkaisemiseen. Unioni antaa täyden tukensa Yhdistyneiden kansakuntien pääsihteerin ja hänen henkilökohtaisen lähettiläänsä pyrkimyksille auttaa osapuolia löytämään ratkaisu, joka on poliittisesti oikeudenmukainen, kestävä ja hyväksyttävissä molemmille osapuolille ja joka mahdollistaisi Länsi-Saharan kansalle itsemääräämisoikeuden järjestelyillä, jotka ovat Yhdistyneiden kansakuntien peruskirjan tavoitteiden ja periaatteiden mukaisia, sellaisina kuin ne on ilmaistu YK:n turvallisuusneuvoston päätöslauselmissa ja erityisesti päätöslauselmissa 2152 (2014), 2218 (2015), 2385 (2016), 2351 (2017) ja 2414 (2018).

                     (4)

                     Assosiaatiosopimuksen voimaantulon jälkeen sellaisten Länsi-Saharasta tulevien tuotteiden tuonnissa unioniin, joille on annettu todistus marokkolaisesta alkuperästä, on myönnetty mainitun sopimuksen asianomaisten määräysten mukaiset tullietuudet.

                     (5)

                     Asiassa C-104/16 P antamassaan tuomiossa (2) unionin tuomioistuin on kuitenkin täsmentänyt, että assosiaatiosopimuksen soveltamisala kattaa ainoastaan Marokon kuningaskunnan alueen eikä Länsi-Saharan itsehallintoa vailla olevaa aluetta.

                     (6)

                     On tärkeää varmistaa, etteivät vuosien mittaan syntyneet kauppavirrat häiriintyisi, ja antaa samalla asianmukaiset takeet kansainvälisen oikeuden, mukaan luettuna ihmisoikeudet, suojaamisesta ja kestävästä kehityksestä näillä alueilla. Neuvosto valtuutti komission 29 päivänä toukokuuta 2017 aloittamaan neuvottelut Marokon kuningaskunnan kanssa, jotta voidaan luoda unionin tuomioistuimen tuomion mukaisesti oikeusperusta assosiaatiosopimuksessa määrättyjen tullietuuksien myöntämiseksi Länsi-Saharasta peräisin oleville tuotteille. Euroopan unionin ja Marokon kuningaskunnan välinen sopimus on ainoa keino varmistaa, että Länsi-Saharasta peräisin olevien tuotteiden tuontiin sovelletaan etuuskohtelua alkuperän perusteella, kun otetaan huomioon, että Marokon viranomaiset ovat ainoat viranomaiset, jotka voivat varmistaa tällaisten etuuksien myöntämistä varten tarvittavien sääntöjen noudattamisen.

                     (7)

                     Komissio on arvioinut tällaisen sopimuksen mahdollisia vaikutuksia kestävän kehityksen kannalta, erityisesti Länsi-Saharan tuotteille myönnettävistä tullietuuksista koituvia etuja ja haittoja asianomaisille henkilöille sekä vaikutuksia luonnonvarojen hyödyntämiseen kyseisillä alueilla. Tullietuuksien vaikutuksia työllisyyteen, ihmisoikeuksiin ja luonnonvarojen hyödyntämiseen on erittäin vaikea mitata, koska ne ovat luonteeltaan välillisiä. Niitä koskevan puolueettoman tiedon saanti ei myöskään ole helppoa.

                     (8)

                     Arvioinnista käy kuitenkin ilmi, että kaiken kaikkiaan edut, joita Länsi-Saharan taloudelle koituu assosiaatiosopimuksessa määrättyjen tullietuuksien myöntämisestä Länsi-Saharasta peräisin oleville tuotteille, ja erityisesti sen voimakas vipuvaikutus taloudelliseen ja sitä kautta sosiaaliseen kehitykseen ylittävät kuulemisessa esiin tuodut haitat, kuten luonnonvarojen – erityisesti pohjavesivarantojen – laaja käyttö, joiden osalta on toteutettu toimenpiteitä.

                     (9)

                     On arvioitu, että tullietuuksien laajentamisella kattamaan Länsi-Saharasta peräisin olevat tuotteet on kaiken kaikkiaan myönteinen vaikutus asianomaisille henkilöille. On todennäköistä, että tämä vaikutus säilyy ja että se saattaa tulevaisuudessa jopa voimistua. Arviointi osoittaa, että tullietuuksien laajentaminen Länsi-Saharan tuotteisiin on omiaan tukemaan investointiolosuhteita ja edistämään paikallista työllisyyttä tukevaa nopeaa ja huomattavaa kehitystä. Se, että Länsi-Saharassa on taloudellista toimintaa ja tuotantoa, jotka hyötyisivät suuresti assosiaatiosopimuksessa määrätyistä tullietuuksista, osoittaa, että tullietuuksien myöntämättä jättäminen haittaisi merkittävästi Länsi-Saharan vientiä, erityisesti kalastustuotteiden ja maataloustuotteiden vientiä. Arvioiden mukaan tullietuuksien myöntämisellä on todennäköisesti myönteinen vaikutus Länsi-Saharan alueen talouden kehitykseen, koska se lisää investointeja.

                     (10)

                     Ottaen huomioon unionin tuomioistuimen tuomiossa esitetyt suostumusta koskevat näkökohdat komissio on yhdessä Euroopan ulkosuhdehallinnon kanssa ryhtynyt kaikkiin kohtuullisiin ja nykytilanteessa toteuttamiskelpoisiin toimiin asianomaisten henkilöiden mukaan ottamiseksi riittävällä tavalla heidän sopimusta koskevan suostumuksensa varmistamiseksi. On järjestetty laajoja kuulemisia, ja enemmistö kuulemisiin osallistuneista sosioekonomisista ja poliittisista toimijoista on puoltanut assosiaatiosopimuksen tullietuuksien laajentamista Länsi-Saharaan. Laajentamisen vastustajat katsoivat pääsääntöisesti, että tällainen sopimus vahvistaisi Marokon aseman Länsi-Saharan alueella. On kuitenkin todettava, ettei mikään sopimuksen sanamuodossa anna aihetta katsoa, että sillä tunnustettaisiin Marokon suvereniteetti Länsi-Saharassa. Unioni aikoo lisäksi tehostaa tukeaan Yhdistyneiden kansakuntien johdolla aloitetulle ja käytävälle prosessille kiistan ratkaisemiseksi rauhanomaisesti.

                     (11)

                     Komissio on sen vuoksi neuvotellut unionin puolesta Euroopan unionin ja Marokon kuningaskunnan välillä kirjeenvaihtona tehdyn sopimuksen assosiaatiosopimuksen pöytäkirjojen N:o 1 ja N:o 4 muuttamisesta, jäljempänä ’sopimus’, joka parafoitiin 31 päivänä tammikuuta 2018.

                     (12)

                     Sopimus edistää Euroopan unionista tehdyn sopimuksen 21 artiklan mukaisia unionin tavoitteita.

                     (13)

                     Sopimus olisi sen vuoksi allekirjoitettava,

               ON HYVÄKSYNYT TÄMÄN PÄÄTÖKSEN:

            1 artikla
            Annetaan lupa allekirjoittaa Euroopan unionin puolesta Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevan Euro–Välimeri-sopimuksen pöytäkirjojen N:o 1 ja N:o 4 muuttamisesta Euroopan unionin ja Marokon kuningaskunnan välillä kirjeenvaihtona tehty sopimus, jäljempänä ’sopimus’, sillä varauksella, että sopimuksen tekeminen saatetaan päätökseen. (3)

            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.

            3 artikla
            Tämä päätös tulee voimaan päivänä, jona se hyväksytään.

            Tehty Brysselissä 16 päivänä heinäkuuta 2018.

                  Neuvoston puolesta

                  Puheenjohtaja

               F. MOGHERINI

            (1)  EYVL L 70, 18.3.2000, s. 2.

            (2)  Unionin tuomioistuimen tuomio 21.12.2016, neuvosto v. Front Polisario, C-104/16 P, ECLI:EU:C:2016:973.

            (3)  Sopimuksen teksti julkaistaan yhdessä sen tekemistä koskevan päätöksen kanssa.


title: Komission päätös (EU) 2018/1905, annettu 28 päivänä marraskuuta 2018, ehdotetusta kansalaisaloitteesta, jonka otsikkona on ”EU:n laajuinen kansanäänestys Yhdistyneen kuningaskunnan jäämisen tai eroamisen puolesta” (tiedoksiannettu numerolla C(2018) 8006)

text:
                  6.12.2018

                  FI

                  Euroopan unionin virallinen lehti

                  L 310/27

         KOMISSION PÄÄTÖS (EU) 2018/1905,
         annettu 28 päivänä marraskuuta 2018,
         ehdotetusta kansalaisaloitteesta, jonka otsikkona on ”EU:n laajuinen kansanäänestys Yhdistyneen kuningaskunnan jäämisen tai eroamisen puolesta”

               (tiedoksiannettu numerolla C(2018) 8006)

         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         katsoo seuraavaa:

                     (1)

                     Ehdotetussa kansalaisaloitteessa ”EU:n laajuinen kansanäänestys Yhdistyneen kuningaskunnan jäämisen tai eroamisen puolesta” todetaan seuraavaa: ”Kaikilla EU:n kansalaisilla olisi oltava mahdollisuus ilmaista poliittinen näkemyksensä siitä, haluavatko he, että Yhdistynyt kuningaskunta jää Euroopan unioniin”.

                     (2)

                     Ehdotetun aloitteen päätavoitteet ovat: ”Tämä kansanäänestys ei ole sitova vaan mielipidekysely. Euroopan komission olisi tuettava tätä mielipidekyselyä, joka antaisi kaikille EU:n 28 jäsenvaltion kansalaisille mahdollisuuden ilmaista toiveensa siitä, pitääkö brexitin toteutua vai ei. Toivomme voivamme luottaa Euroopan komission sataprosenttiseen tukeen, koska näkemyksemme mukaan ei voida suvaita, että kaikkia EU:n kansalaisia johdettiin harhaan julkisessa kansanäänestyksessä lupauksilla ja lausunnoilla, jotka eivät olleet missään suhteessa todellisuuteen.”

                     (3)

                     Euroopan unionista tehdyllä sopimuksella (SEU-sopimus), vahvistetaan unionin kansalaisuuden merkitystä ja edistetään unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.

                     (4)

                     Kansalaisaloitteen tekemistä varten vaadittavien menettelyjen ja edellytysten olisi tämän vuoksi oltava selkeitä, yksinkertaisia, käyttäjäystävällisiä ja kansalaisaloitteen luonteeseen nähden oikeasuhteisia, jotta voidaan edistää kansalaisten osallistumista ja tehdä unionista helpommin lähestyttävä.

                     (5)

                     Jokaisen jäsenvaltion oikeus erota Euroopan unionista on määritelty SEU-sopimuksen 50 artiklan 1 kohdassa, jonka mukaan jäsenvaltio voi valtiosääntönsä asettamien vaatimusten mukaisesti päättää erota unionista.

                     (6)

                     Vaikka Euroopan komissio pitää valitettavana Yhdistyneen kuningaskunnan päätöstä erota Euroopan unionista, kuten Euroopan komission puheenjohtaja Jean-Claude Juncker totesi 24 päivänä kesäkuuta 2016 (2) yhdessä Euroopan parlamentin puhemiehen Martin Schulzin, Eurooppa-neuvoston puheenjohtajan Donald Tuskin ja Euroopan unionin neuvoston puheenjohtajavaltion pääministerin Mark Rutten kanssa, perussopimuksissa ei ole oikeusperustaa sellaisen säädöksen antamiseksi, joka on yhteydessä SEU-sopimuksen 50 artiklan nojalla eroamisilmoituksen antaneen jäsenvaltion päätöksentekoprosessiin.

                     (7)

                     Ehdotettu kansalaisaloite ”EU:n laajuinen kansanäänestys Yhdistyneen kuningaskunnan jäämisen tai eroamisen puolesta” ylittää näistä syistä selvästi komission toimivallan tehdä perussopimusten soveltamiseksi ehdotus unionin säädökseksi, mihin sovelletaan asetuksen 4 artiklan 2 kohdan b alakohtaa luettuna yhdessä 2 artiklan 1 alakohdan kanssa,

               ON HYVÄKSYNYT TÄMÄN PÄÄTÖKSEN:

            1 artikla
            Ehdotetun kansalaisaloitteen ”EU:n laajuinen kansanäänestys Yhdistyneen kuningaskunnan jäämisen tai eroamisen puolesta” rekisteröinti evätään.

            2 artikla
            Tämä päätös on osoitettu ehdotetun kansalaisaloitteen ”EU:n laajuinen kansanäänestys Yhdistyneen kuningaskunnan jäämisen tai eroamisen puolesta” järjestäjille (kansalaistoimikunnan jäsenille), joita edustavat Erich Hutter ja Tanja Glušič jotka toimivat myös yhteyshenkilöinä.

            Tehty Brysselissä 28 päivänä marraskuuta 2018.

                  Komission puolesta

               Frans TIMMERMANS

                  Varapuheenjohtaja

            (1)  EUVL L 65, 11.3.2011, s. 1.

            (2)  http://europa.eu/rapid/press-release_STATEMENT-16-2329_en.htm


Neuvoston asetukseen (EY) N:o 139/2004 perustuva komission päätös (tehty 29/11/2018) keskittymän (Asia N:o COMP/M.9087 - Mondi Štětí a.s / Holzindustrie Maresch GmbH / ECO-INVESTMENT a.s.) julistamisesta yhteismarkkinoille soveltuvaksi. (Ainoastaan saksankielinen teksti on todistusvoimainen.)


title: Päätös

text:
                  9.1.2019

                  FI

                  Euroopan unionin virallinen lehti

                  C 8/1

         PÄÄTÖS
         (2019/C 8/01)
         EUROOPAN PARLAMENTIN PÄÄSIHTEERI, joka

                     —

                     OTTAA HUOMIOON neuvoston asetuksen (ETY, Euratom, EHTY) N:o 259/68 (1), sellaisena kuin se on muutettuna erityisesti Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta 22. lokakuuta 2013 annetulla Euroopan parlamentin ja neuvoston asetuksella (EU, Euratom) N:o 1023/2013 (2), ja erityisesti näiden henkilöstösääntöjen 30 artiklan,

                     —

                     OTTAA HUOMIOON puhemiehistön 13. tammikuuta 2014 tekemän päätöksen nimittävän viranomaisen ja työsopimusten tekemiseen toimivaltaisen viranomaisen toimivallan siirrosta,

                     —

                     OTTAA HUOMIOON, että seuraavien Euroopan parlamentin varallaololuetteloiden voimassaolo päättyy 31. joulukuuta 2018:
                     AD/1/13, AST/4/11, AST/1/13, PE/168/S, PE/171/S, PE/185/S ja PE/186/S,

                     —

                     OTTAA HUOMIOON pariteettikomitean kokouksessaan 24. lokakuuta 2018 antaman lausunnon,

               ON PÄÄTTÄNYT SEURAAVAA:

            Ainoa artikla
            Varallaololuetteloiden
            AD/1/13, AST/4/11, AST/1/13, PE/168/S, PE/171/S, PE/185/S ja PE/186/S
            voimassaoloa jatketaan 31. joulukuuta 2019 asti.

            Tehty Luxemburgissa 30 päivänä marraskuuta 2018.

               Klaus WELLE

                  Pääsihteeri

            (1)  EYVL L 56, 4.3.1968, s. 1.

            (2)  EUVL L 287, 29.10.2013, s. 15.


title: Neuvoston päätös (EU) 2019/52, annettu 20 päivänä joulukuuta 2018, luvan antamisesta aloittaa neuvottelut sopimuksen tekemiseksi Euroopan unionin ja sen jäsenvaltioiden sekä Ukrainan välisen assosiaatiosopimuksen 1 luvun liitteessä I-A vahvistetun siipikarjanlihaa ja siitä tehtyjä lihavalmisteita koskevan voimassa olevan tariffikiintiön muuttamisesta sekä samassa liitteessä vahvistetun muita siipikarjan paloja koskevan voimassa olevan tullijärjestelmän muuttamisesta

text:
                  14.1.2019

                  FI

                  Euroopan unionin virallinen lehti

                  L 10/62

         NEUVOSTON PÄÄTÖS (EU) 2019/52,
         annettu 20 päivänä joulukuuta 2018,
         luvan antamisesta aloittaa neuvottelut sopimuksen tekemiseksi Euroopan unionin ja sen jäsenvaltioiden sekä Ukrainan välisen assosiaatiosopimuksen 1 luvun liitteessä I-A vahvistetun siipikarjanlihaa ja siitä tehtyjä lihavalmisteita koskevan voimassa olevan tariffikiintiön muuttamisesta sekä samassa liitteessä vahvistetun muita siipikarjan paloja koskevan voimassa olevan tullijärjestelmän muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 3 ja 4 kohdan kanssa,
         ottaa huomioon Euroopan komission suosituksen,
         sekä katsoo seuraavaa:

                     (1)

                     Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välinen assosiaatiosopimus (1), jäljempänä ’assosiaatiosopimus’, allekirjoitettiin Brysselissä 21 päivänä maaliskuuta ja 27 päivänä kesäkuuta 2014. Sitä sovellettiin väliaikaisesti 1 päivästä tammikuuta 2016, ja se tuli voimaan 1 päivänä syyskuuta 2017.

                     (2)

                     Vuoden 2016 puolivälistä alkaen unioniin on tuotu Ukrainasta uudentyyppisiä siipikarjan paloja tullinimikkeillä CN 0207 13 70 (”muut palat, tuoreet tai jäähdytetyt”) ja CN 0207 14 70 (”muut palat, jäädytetyt”). Tämä tuonti on kasvanut jyrkästi ja vuoden 2018 kuuden ensimmäisen kuukauden aikana tuontimäärä oli jo 25 000 tonnia. Mainittuihin tullinimikkeisiin kuuluvia tuotteita voidaan assosiaatiosopimuksen nojalla tuoda unionin markkinoille tullitta ja ilman määrällisiä rajoituksia.

                     (3)

                     Uudentyyppinen siipikarjan pala käsittää perinteisen rintapalan ja siihen kuuluvat siipien olkaluut, ja unionissa toteutetun vähäisen muuntamisen jälkeen sitä voidaan pitää unionissa kaupan siipikarjan rintana. Kyseisten palojen rajattoman tuonnin vaarana on näin ollen, että vesitetään ehdot, joiden mukaisesti perinteisiä siipikarjan rintapaloja voidaan assosiaatiosopimuksen nojalla tuoda unioniin, erityisesti tariffikiintiön muodossa asetetut määrälliset rajoitukset.

                     (4)

                     Olisi sen vuoksi aloitettava neuvottelut sopimuksen tekemisestä assosiaatiosopimuksen muuttamisesta siipikarjanlihaa ja siitä tehtyjä lihavalmisteita koskevan tariffikiintiön määrän osalta sekä suosituimmuustullin palauttamiseksi kyseisen tariffikiintiön ylittävälle tuonnille Ukrainasta,

               ON HYVÄKSYNYT TÄMÄN PÄÄTÖKSEN:

            1 artikla
            Komissiolle annetaan lupa neuvotella unionin puolesta assosiaatiosopimuksen 1 luvun liitteessä I-A olevan unionin tulliluettelon muuttamisesta kahden tullinimikkeen, CN 0207 13 70 (”muut palat, tuoreet tai jäähdytetyt”) ja CN 0207 14 70 (”muut palat, jäädytetyt”), osalta sekä assosiaatiosopimuksen liitteen I-A lisäyksessä vahvistetun siipikarjanlihaa ja siitä tehtyjä lihavalmisteita koskevan tariffikiintiön muuttamisesta.

            2 artikla
            Neuvottelut käydään neuvoston antamien ja tämän päätöksen lisäyksessä olevien neuvotteluohjeiden pohjalta.

            3 artikla
            Neuvottelut käydään kauppapoliittista komiteaa kuullen Euroopan unionin toiminnasta tehdyn sopimuksen 207 artiklan 3 kohdan kolmannen alakohdan mukaisesti.

            4 artikla
            Tämä päätös on osoitettu komissiolle.

            Tehty Brysselissä 20 päivänä joulukuuta 2018.

                  Neuvoston puolesta

                  Puheenjohtaja

               E. KÖSTINGER

            (1)  EUVL L 161, 29.5.2014, s. 3.


Neuvoston asetukseen (EY) N:o 139/2004 perustuva komission päätös (tehty 20/12/2018) keskittymän (Asia N:o COMP/M.9127 - Carlyle Partners VII Cayman, L.P. / Sedgwick, Inc.) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 17/12/2018) keskittymän (Asia N:o COMP/M.9152 - BCEC Management X Limited / Adria Luxco S.a r.l.) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 25/01/2019) keskittymän (Asia N:o COMP/M.9174 - AUNDE Group SE / Brose Fahrzeugteile GmbH & Co. KG, Coburg) julistamisesta yhteismarkkinoille soveltuvaksi. (Ainoastaan saksankielinen teksti on todistusvoimainen.)


title: Neuvoston päätös (EU) 2017/2209, annettu 25 päivänä syyskuuta 2017, Algerian demokraattisen kansantasavallan osallistumista Välimeren alueen tutkimus- ja innovointikumppanuuteen (PRIMA) koskevat ehdot ja edellytykset vahvistavan Euroopan unionin ja Algerian demokraattisen kansantasavallan välistä tieteellistä ja teknologista yhteistyötä koskevan sopimuksen allekirjoittamisesta unionin puolesta ja sen väliaikaisesta soveltamisesta

text:
               1.12.2017

               FI

               Euroopan unionin virallinen lehti

               L 316/1

         NEUVOSTON PÄÄTÖS (EU) 2017/2209,
   annettu 25 päivänä syyskuuta 2017,
   Algerian demokraattisen kansantasavallan osallistumista Välimeren alueen tutkimus- ja innovointikumppanuuteen (PRIMA) koskevat ehdot ja edellytykset vahvistavan Euroopan unionin ja Algerian demokraattisen kansantasavallan välistä tieteellistä ja teknologista yhteistyötä koskevan sopimuksen allekirjoittamisesta unionin puolesta ja sen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 186 artiklan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan parlamentin ja neuvoston päätöksessä (EU) 2017/1324 (1) säädetään unionin osallistumisesta useiden jäsenvaltioiden yhdessä käynnistämään Välimeren alueen tutkimus- ja innovointikumppanuuteen, jäljempänä ’PRIMA’.

               (2)

               PRIMAn tavoitteena on panna täytäntöön yhteinen ohjelma, jolla luodaan tutkimus- ja innovointivalmiuksia sekä kehitetään osaamista ja yhteisiä innovatiivisia ratkaisuja elintarviketuotantojärjestelmiä varten, jotta niistä tehdään kestäviä, sekä Välimeren alueen integroidun vesihuollon ja vesivarojen hoidon osalta tehdään kyseisistä järjestelmistä sekä kyseisestä vesihuollosta ja vesivarojen hoidosta ilmastonmuutosta paremmin kestäviä, tehokkaampia, kustannustehokkaampia ja ympäristöllisesti ja sosiaalisesti kestävämpiä sekä edistetään veden niukkuuteen, elintarviketurvaan, ravitsemukseen, terveyteen, hyvinvointiin ja muuttoliikkeeseen liittyvien ongelmien ratkaisemista niiden alkuvaiheessa.

               (3)

               PRIMAn käynnistämisestä vastaavat yhdessä useat jäsenvaltiot ja kolmannet maat, jäljempänä ’osallistujavaltiot’, jotka ovat vahvasti sitoutuneet tieteelliseen, hallinnolliseen ja taloudelliseen yhdentymiseen samoin ehdoin ja edellytyksin.

               (4)

               Algerian demokraattinen kansantasavalta, jäljempänä ’Algeria’, on ilmaissut halukkuutensa liittyä PRIMAan osallistujavaltiona ja tasavertaisesti PRIMAan osallistuvien jäsenvaltioiden ja tutkimuksen ja innovoinnin puiteohjelmaan ”Horisontti 2020” (2014–2020) assosioituneiden kolmansien maiden kanssa.

               (5)

               Päätöksen (EU) 2017/1324 1 artiklan 2 kohdan mukaisesti Algeriasta tulee PRIMAn osallistujavaltio edellyttäen, että Algeria tekee unionin kanssa tieteellistä ja teknologista yhteistyötä koskevan kansainvälisen sopimuksen, jossa vahvistetaan ehdot ja edellytykset Algerian osallistumiselle PRIMAan.

               (6)

               Neuvosto antoi 30 päivänä toukokuuta 2017 komissiolle luvan aloittaa unionin puolesta neuvottelut Algerian kanssa Algerian demokraattisen kansantasavallan osallistumista Välimeren alueen tutkimus- ja innovointikumppanuuteen (PRIMA) koskevat ehdot ja edellytykset vahvistavasta Euroopan unionin ja Algerian demokraattisen kansantasavallan välisestä tieteellistä ja teknologista yhteistyötä koskevasta sopimuksesta, jäljempänä ’sopimus’, sillä varauksella, että päätös (EU) 2017/1324 hyväksytään. Neuvottelut saatettiin menestyksekkäästi päätökseen parafoimalla sopimus.

               (7)

               Sopimus olisi allekirjoitettava.

               (8)

               Jotta Algeria voisi osallistua PRIMAan alusta alkaen, sopimusta olisi sovellettava väliaikaisesti, kunnes sen voimaantulon edellyttämät menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Algerian demokraattisen kansantasavallan osallistumista Välimeren alueen tutkimus- ja innovointikumppanuuteen (PRIMA) koskevat ehdot ja edellytykset vahvistava Euroopan unionin ja Algerian demokraattisen kansantasavallan välinen tieteellistä ja teknologista yhteistyötä koskeva sopimus unionin puolesta sillä varauksella, että mainitun sopimuksen tekeminen saatetaan päätökseen.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Sopimusta sovelletaan sen voimaantulon edellyttämien menettelyjen päätökseen saattamiseen asti väliaikaisesti sen allekirjoittamisesta lukien.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 25 päivänä syyskuuta 2017.

            Neuvoston puolesta

            Puheenjohtaja

         M. MAASIKAS

      (1)  Euroopan parlamentin ja neuvoston päätös (EU) 2017/1324, annettu 4 päivänä heinäkuuta 2017, unionin osallistumisesta useiden jäsenvaltioiden yhdessä käynnistämään Välimeren alueen tutkimus- ja innovointikumppanuuteen (PRIMA) (EUVL L 185, 18.7.2017, s. 1).